Zilele Aradului 2018 au gust de sărbătoare !

Ediția din acest an a Zilelor Aradului va păstra tradiția de a oferi arădenilor zece zile de sărbătoare, cu manifestări diverse, pe lângă evenimentele consacrate (concerte de muzică ușoară, concerte de muzică populară, spectacole pentru copii) organizatorii pregătind un spectacol de operetă, o tabără de muzică, o tabără de coregrafie, o paradă a costumelor de epocă, dar și un spectacol de reconstituire antică.

Zilele Aradului, ediția 2018, se vor desfășura în perioada 17 – 26 august, sub sloganul „Zilele Aradului au gust de sărbătoare“. Timp de zece zile, vor fi organizate în centrul orașului, în cartiere, la Ștrandul Neptun și în Parcul Reconcilierii, dar și în alte locații peste 50 de evenimente printre care un spectacol de operetă în aer liber, două concerte extraordinare la Ștrandul Neptun ale căror invitate sunt Loredana și Andra, o tabără de muzică pentru copii și tineri, concerte simfonice în Parcul Reconcilierii Româno-Maghiare, un concert de muzică ușoară românească și nu numai.

Una dintre premierele Zilelor Aradului este deschiderea oficială care va avea loc în 17 august, în centrul orașului, când va avea loc o paradă a costumelor de epocă și o refacere a momentului istoric de predare a diplomei „Oraș liber regesc“. De asemenea o altă premieră va fi lansarea virtuală a conceptului de branding al orașului – Mister Arad - o campanie care are ca scop atât dezvoltarea unei strategii cât și a unei viziuni de promovare a orașului pentru atragerea de investitori și pentru atragerea de turiști.

Tot o premieră la Zilele Aradului va fi și spectacolul de reconstituire antică prezentat de Garda Apulum în Parcul Eminescu și în Parcul „Sfânta Maria“ din Micălaca (Fostul Parc „Orizont“). O altă premieră a Zilelor Aradului este organizarea unei tabere de muzică și coregrafie pentru copii și tineri.

Păstrând tradiția de anul trecut, și în acest an, din programul Zilelor Aradului nu va lipsi un spectacol de operetă. De data aceasta, artiștii Operei Naționale Române din Timișoara, corul, orchestra și ansamblul de balet vor prezenta, în Parcul Reconcilierii Româno-Maghiare, spectacolul „My Fair Lady“. Seara dedicată muzicii românești, care va fi organizată în 22 august, tot în Parcul Reconcilierii, îi are ca invitați pe Monica Anghel, Ileana Șipoteanu și Raoul.

Picnic Festival - un mix format din gastro-show-uri și concerte, va fi organizat și în acest an pe Faleza Mureșului, în parcul cuprins între restaurantul Perla și Belvedere, unde vor fi amenajate standuri unde cunoscuți master chefi din țară vor oferi diverse specialități culinare. În aceeași zonă, va fi montată o scenă în aer liber pentru concerte.

Din programul ediției din acest an a Zilelor Aradului mai fac parte, spectacole pentru copii, Parada Costumelor de Poveste prin centrul Aradului, Ziua orașului Pecs la Arad, Noaptea albă a instituțiilor de cultură.



Zilele Aradului este o manifestare organizată în fiecare an, în preajma zilei de 22 august, ziua în care, în anul 1834, Aradul a fost declarat oraș liber regesc.Toate evenimentele sunt organizate de Primăria Municipiului Arad prin Centrul Municipal de Cultură Arad.





Programul evenimentelor:





VINERI, 17 august



10.00 – 23.00 - Picnic festival - zona dintre Belvedere și Perla



18.00 – 19.00 Deschiderea oficială a Zilelor Aradului cu o paradă a costumelor de epocă și o refacere a momentului istoric de predare a diplomei de „Oraș liber regesc“ în zona cuprinsă între Teatrul Clasic „Ioan Slavici“ și Primărie, avându-i

ca protagoniști pe actorii de la Teatrul Clasic „Ioan Slavici“, alături de care vor evolua și câțiva voluntari. Festivitățile de proclamare a Aradului oraș liber regesc s-au desfășurat între 17 și 28 august 1834.



19.00 – 23.00 – Lansare virtuală Mister ARAD. Concert Nova Band, Rock Abil, Melting Dice, ZDOB ȘI ZDUB – Micălaca, Parcul „Sfânta Maria“





SÂMBĂTĂ 18 august



10.00 – 23.00 – „Picnic festival“ - zona dintre Belvedere și Perla



18.00 – 20.00 – Spectacol de reconstituire – Garda Apulum - Parcul Eminescu



19.00 - 23.00 Concert Sudden Feel, Ricardo Caria, Phaser, BERE GRATIS & Maestrul GHEORGHE ZAMFIR – Micălaca, Parcul Sfânta Maria





DUMINICĂ 19 august



10.00 – 23.00 - Picnic festival - zona dintre Belvedere și Perla



18.00 – 19.00 – Spectacol de reconstituire – Garda Apulum – Micălaca, Parcul „Sfânta Maria“



19.00 -23.00 Concert folcloric – Micălaca, Parcul „Sfânta Maria“



19.00 -23.00 Prezentare tabără de muzică și tabăra de coregrafie – Picnic festival





LUNI 20 august



10.00 – 23.00 - Picnic festival - zona dintre Belvedere și Perla



10.00 – 20.00 – Tabăra de muzică



19.00 – 20.00 – Parada costumelor de poveste: Noua Pasarelă de la ștrand – Bulevardul Revoluției – Teatrul Clasic „Ioan Slavici“





MARȚI 21 august



10.00 – 23.00 - Picnic festival - zona dintre Belvedere și Perla



9.00 – 15.00 – Conferință pe teme de istorie locală – Sala Regele Ferdinand – Palatul Administrativ



10.00 – 20.00 – Tabăra de muzică



20.00 – 23.00 – Spectacol de operetă în aer liber „My Fair Lady“ - Opera Națională Română Timișoara, Parcul Reconcilierii





MIERCURI 22 august



10.00 – 23.00 - Picnic festival - zona dintre Belvedere și Perla



10.00 – 20.00 – Tabăra de muzică



14.00 – 16.00 - Ședință festivă a Consiliului Local Municipal Arad. Decernare titluri și distincții



20.00 – 22.00 - Seara muzicii românești. Invitați: Monica Anghel, Ileana Șipoteanu, Raoul, Parcul Reconcilierii





JOI 23 august



10.00 – 23.00 - Picnic festival - zona dintre Belvedere și Perla



10.00 – 20.00 – Tabăra de coregrafie



17.00 – 22.00 – Ziua orașului Pécs la Arad



COMPLEXUL MUZEAL ARAD - MUZEUL DE ARTĂ, Sala Ovidiu Maitec

(str.Gh.Popa de Teiuș, nr. 2-4, etajul 2)

17.00 Deschiderea Zilei Orașului Pécs la Arad

17.15 Vernisajul expoziției Victor Vasarely, eveniment de înaltă ținută realizat

de Muzeul Județean din Arad în colaborare cu Muzeul Janus Pannónius din Pécs



TEATRUL DE MARIONETE

17.30 Teatrul Grimask - Ördöngős Jankó - spectacol de marionete



PARCUL RECONCILIERII

18.00 Spectacol de marionete - Teatrul de Păpuși Bóbita

18.30 Ansamblul de dansuri populare maghiare Misina

19.00 Dansuri populare din folclorul maghiar cu

participarea ansamblului Misina

20.30 Concert de jazz - Jazz Quartett Hegyvidék (Sectorul XII al Budapestei)



Târgul meștesugarilor și producătorilor de vin din zona Pécs-Mecsek







VINERI 24 august



10.00 – 23.00 - Picnic festival - zona dintre Belvedere și Perla



10.00 – 20.00 – Tabăra de coregrafie



20.00 – 21.00 - Concert extraordinar al Filarmonicii de Stat Arad: „Uverturi și coruri din opere celebre“ – Parcul Reconcilierii



19.00 – 24.00 - Noaptea Albă a instituțiilor de cultură



19.00 – 22.00 - Concert Iuliana Beregoi și Proconsul – Picnic festival



22.00 – 01.00 – Pool Party - Ștrandul Neptun





SÂMBĂTĂ 25 august



10.00 – 23.00 - Picnic festival - zona dintre Belvedere și Perla



10.00 – 14.00 - Street Ball – Piața Avram Iancu



10.00 – 14.00 – Bicicliștii iscusiți – Parcul Aventura Voinicilor



19.00 – 23.00 – Lansarea cântecului și clipului orașului Arad. Prezentare Mister Arad – conceptul de branding al orașului. Concert extraordinar de muzică ușoară, invitată LOREDANA. Show de lasere - Ștrandul Neptun



23.00 – 01.00 - Pool Party - Ștrandul Neptun





DUMINICĂ 26 august



10.00 – 23.00 - Picnic festival - zona dintre Belvedere și Perla



20.00 – 22.00 – Discotecă în aer liber pentru copii și părinți – Parcul Aventura Voinicilor



19.30 – 22.30 – Concert extraordinar de muzică ușoară, invitată ANDRA. Show de lasere - Ștrandul Neptun



